Numărul autoturismelor din România a ajuns la aproape șase milioane. Dintre acestea, peste jumătate de milion au fost înmatriculate anul trecut. Datele oficiale arată însă că două treimi dintre maşinile din ţara noastră sunt mai vechi de zece ani.

Datele oficiale arată că în România sunt relativ puţine maşini noi. Doar 200.000 de autoturisme au o vechime mai mică de doi ani, iar alte 250.000 de maşini au fost fabricate în urmă cu 3-5 ani.

Însă, majoritatea maşinilor sunt mai vechi de 10 ani - în total, 4 milioane şi jumătate de autovehicule, adică 76 la sută din parcul auto al României.

Dacă ne uităm la combustibilul folosit, vedem că pentru români contează mai mult economia făcută la pompă. Aşa că maşinile cu motoare pe motorină sunt dominante - 3 milioane şi jumătate, iar cele pe benzină sunt cu un milion mai puţine.

În ceea ce priveşte mărcile, Dacia este cea mai prezentă pe şosele. Sunt un 1,3 milioane de maşini, fabricate de producătorul de la Mioveni. Urmează în top maşinile ce poartă sigla Volkswagen, care s-au apropiat de un milion de unităţi. Următoarele locuri, sunt ocupate de Opel, Ford şi Renault.

Vârsta maşinilor din România

0-2 ani: 200.000

3-5 ani: 255.000

6-10 ani: 970.000

11-15 ani: 1.85 milioane

16-20 ani: 1,45 milioane

peste 20 ani: 1,26 milioane

Maşinile, în funcţie de combustibil

Benzină: 2,51 milioane

Motorină: 3,46 milioane

Top 5 mărci autoturisme

1. Dacia - 1.330.000

2. Volkswagen - 991.000

3. Opel - 680.000

4. Ford - 446.000

5. Renault - 322.000

Sursa: DRPCIV